Διερεύνηση των επιπέδων ανοσίας δείγματος πληθυσμού του νομού Μαγνησίας στον κυτταρομεγαλοϊό (CMV)
Creators: name: Χάτσιου, Κωνσταντίνα Παναγιώτη
Publisher: name: Aristotle University of Thessaloniki
Year: 2024
Subjects: Epidemiological study
Magnesia prefecture
Νομός Μαγνησίας Κυτταρομεγαλοϊός Cytomegalovirus
Επιδημιολογική μελέτη

description: Ο ανθρώπειος κυτταρομεγαλοϊός (HCMV ή CMV) είναι ένας παθογόνος μικροοργανισμός που προσβάλλει πάνω από το 50% του πληθυσμού παγκοσμίως. Η λοίμωξη που προκαλεί αποτελεί το πιο συχνό αίτιο συγγενούς ιογενούς λοίμωξης στις ανεπτυγμένες χώρες με σοβαρές δυνητικά επιπτώσεις για το έμβρυο σε περίπτωση προσβολής της εγκύου. Επιπρόσθετα, μπορεί να προκαλέσει πολύ σοβαρές λοιμώξεις σε ανοσοκατεσταλμένους ασθενείς. Επομένως η γνώση του οροεπιπολασμού ειδικά σε αυτές τις δύο πληθυσμιακές ομάδες, τις γυναίκες αναπαραγωγικής ηλικίας και τα άτομα με ανοσοκαταστολή, μπορεί να βοηθήσει στη λήψη μέτρων περιορισμού της μετάδοσης. Λαμβάνοντας υπόψιν τα παραπάνω καθώς και τη σπανιότητα των αντίστοιχων δεδομένων από εργασίες στον ελλαδικό χώρο, διεξήχθη μελέτη οροεπιπολασμού σε τυχαίο δείγμα πληθυσμού που προσήλθε για εργαστηριακό έλεγχο στο μικροβιολογικό εργαστήριο του Κέντρου Υγείας Βόλου. Όλα τα δείγματα αίματος αναλύθηκαν στο Εργαστήριο Μικροβιολογίας του Ιατρικού Τμήματος ΑΠΘ και ελέγχθηκαν για anti-CMV IgG αντισώματα χρησιμοποιώντας ανοσοενζυμική τεχνική προσδιορισμού (δοκιμασία ELISA). Η ανάλυση των αποτελεσμάτων έγινε με βάση το φύλο, την ηλικία, τον αριθμό των συμβιούντων ατόμων και την ανοσιακή κατάσταση των συμμετεχόντων. Από τα δεδομένα προκύπτει ότι σε όλες τις ηλικιακές ομάδες υπερτερούν οι οροθετικοί με το ποσοστό τους να ανεβαίνει στις μεγαλύτερες ηλικίες. Στις γυναίκες αναπαραγωγικής ηλικίας (18-45 ετών) το ποσοστό των οροθετικών είναι υψηλότερο από των οροαρνητικών ενώ αξιοσημείωτο είναι το γεγονός ότι στην ομάδα των ανοσοκατεσταλμένων ατόμων έχουν όλοι αντισώματα για τον κυτταρομεγαλοϊό.
description: Human cytomegalovirus (HCMV or CMV) is a pathogen that infects over 50% of the population worldwide. CMV is the most common cause of congenital infection in developed countries, with potentially serious effect on the fetus. In addition, it may cause profoundly serious infections in immunocompromised patients. Therefore, the knowledge of seroprevalence especially in these two population groups, women of reproductive age and immunosuppressed individuals, can help taking measures to limit transmission. Considering the above data, as well as the scarcity of the corresponding data from studies in Greece, a seroprevalence study was conducted on a random sample of the population that presented for laboratory testing at the laboratory of the Health Center of Volos. All blood samples were analysed in the Department of Microbiology, School of Medicine, AUTH, and were tested for anti-CMV IgG antibodies using an enzyme-linked immunosorbent assay (ELISA) technique. The analysis of the results was based on gender, age, number of people living together and immune status of the participants. The data show that in all age groups seropositive individuals predominate with the percentage of seropositivity increasing with age. In women of reproductive age (18-45 years), the percentage of seropositive individuals is higher than that of seronegative, while in the immunocompromised group the presence of specific anti-CMV IgG antibodies is one hundred percent.